Opiacis (derivats de la morfina) per alleujar el dolor, anticonceptius, nicotina per deixar de fumar, fàrmacs per tractar el Parkinson o l' Alzheimer...
Actualment hi ha diversos medicaments disponibles al mercat que es poden aplicar en forma de pegats transdèrmics.
Els pegats transdèrmics són dispositius adhesius que contenen el fàrmac i que es posen sobre la pell.
El medicament s'absorbeix de manera contínua i travessa les diferents capes de la pell fins arribar a la sang.
Aquesta forma d'administració és especialment útil en persones amb dificultats per prendre medicaments per via oral.
A més, com que el medicament es va alliberant de manera controlada i constant, el seu efecte és també constant i permet reduir la freqüència d'administració.
D'altra banda, i a diferència dels fàrmacs que es prenen per via oral, els pegats condueixen directament el medicament de la pell a la sang sense que passi pel fetge i, per tant, s'evita un procés de transformació metabòlica en aquest òrgan.
A banda d'aquests avantatges, també presenten alguns inconvenients que cal valorar.
Convé, a més, aprendre a utilitzar-los correctament per garantir-ne l'efectivitat i evitar riscos.
Aquest article explica quins tipus de pegats hi ha disponibles, com s'han d'aplicar i quines precaucions cal tenir en compte a l'hora d'utilitzar-los.
Els pegats transdèrmics consten de les parts següents:
Segons com s'emmagatzema el fàrmac, trobem dos tipus de pegats:
Actualment, hi ha força medicaments que poden administrar-se en forma de pegats:
Nota important: aquestes són només unes recomanacions generals.
Cal llegir sempre amb atenció les instruccions d'ús del prospecte ja que poden contenir recomanacions més específiques per a cada tipus de pegat.
Els pegats no s'han de tallar mai, ja que el fàrmac podria alliberar-se de cop i produir, per tant, una sobredosificació o, pel contrari, el medicament podria sortir del pegat abans de ser absorbit per la pell i reduir així el seu efecte.
També podria produir-se una reacció al·lèrgica en la pell.
Si heu de prendre menys dosi del fàrmac, el vostre metge o metgessa us prescriurà un pegat de menor dosi, ja que cada medicament sol estar disponible al mercat en diferents dosis.
Cada pegat transdèrmic s'ha d'anar canviant per un altre amb la periodicitat que indica el prospecte i que varia segons el fàrmac que conté.
Per exemple, hi ha pegats que s'han de canviar cada 24 hores, altres que es canvien cada setmana, etc.
És important que quan canvieu el pegat recordeu que el següent cal posar-lo en una zona de pell diferent de l'anterior, per evitar que aquesta s'irriti.
Recordeu retirar el pegat anterior abans de col·locar-ne el següent.
Algunes persones poden patir una reacció al·lèrgica al material del qual està fet el pegat.
Aquesta acostuma a ser de tipus local, en forma d'irritació, dermatitis (inflamació) o eritema (envermelliment), que apareix en la zona de la pell on s'aplica el pegat.
En cas de ser així, és recomanable retirar el pegat i consultar el metge o metgessa.
D'altra banda, poden aparèixer reaccions adverses degudes al medicament que conté el pegat, que variaran segons el fàrmac i que també es produirien si el medicament s'administrés, per exemple, per via oral (càpsules, comprimits, etc.) o per via parenteral (injeccions).
La temperatura elevada pot augmentar l'absorció del medicament.
Per això, es recomana evitar l'exposició a fonts de calor: mantes elèctriques, compreses calentes, banys de sol, raigs UVA, saunes, banys termals, etc.
Durant aquests processos, es generen camps magnètics o elèctrics.
Per aquest motiu, han de retirar-se abans aquells pegats que continguin algun metall, ja que podrien escalfar-se i produir cremades a la pell.
El metall que s'utilitza més sovint és l'alumini, ja que, per la seva gran conductivitat, facilita l'alliberació controlada del medicament a través de la pell.
De totes maneres, no tots els pegats contenen metall i, per tant, no tots s'han de retirar.
En qualsevol cas, és convenient que informeu el metge o metgessa que en porteu abans de sotmetre-us a algun dels processos mencionats.
A continuació s'exposen alguns inconvenients que poden presentar els pegats transdèrmics:
Centre d'Informació de Medicaments
Grup de treball d'informació sobre medicaments dirigida a la ciutadania del Canal Medicaments i farmàcia